В Шотландия обмислят нов референдум за независимост Първият министър на Шотландия Никола Стърджън заяви , че отново ще обмисли организирането на ново гласуване за независимост на страната , информира " Ройтерс " . Пред телевизия ITV Стърджън подчерта , че Шотландската национална партия няма да блокира окончателното споразумение за Брекзит , но се страхува какво би се случило , ако различни части от Великобритания гласуват против резултатите по същия начин като на референдума през 2016 г . " Щом получим някаква яснота , която надяваме се , че ще имаме през есента на тази година , относно резултатите за Брекзит и бъдещите отношения между Великобритания и ЕС , аз отново ще разгледам въпроса за времето за провеждане на референдум за независимост " , подчерта тя .